Държавен вестник, бр. 74, 2005 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  74
(6) Информацията по ал. 3, 4 и 5 се вписва
във водените регистри ежедневно.
(7) Регистрите, водени от лицензиран про-
изводител, трябва да бъдат прономеровани,
прошнуровани и заверени в Министерството на
икономиката и енергетиката. Производителят
представя регистрите за заверка в Министерс-
твото на икономиката и енергетиката до 15
януари на текущата година.
(8) Справки от водените регистри се предс-
тавят за проверка в Министерството на иконо-
миката и енергетиката на всеки три месеца и
при поискване от междуведомствената коми-
сия по чл. 31.
(9) В 7-дневен срок преди въвеждане в експ-
лоатация на производствени мощности за про-
изводство на оптични дискове или матрици за
тяхното производство, както и при унищожава-
не на технологичен брак, лицензираният про-
изводител писмено уведомява за това министъ-
ра на икономиката и енергетиката и министъра
на вътрешните работи.
(10) Всеки производител е длъжен да съхра-
нява регистрите по ал. 3, 4 и 5 и всички доку-
менти, удостоверяващи вписаната в тях инфор-
мация, както и по един образец от всички про-
изведени от него оптични дискове, в продълже-
ние на три години от започване на съответното
производство, като при поискване ги представя
на контролните органи по този закон за про-
верка, изследване или сравнение.
Раздел II
Уведомяване за внасяне и изнасяне на сурови-
ни за производство на оптични дискове или за
внасяне и изнасяне на оборудване за производ-
ството на оптични дискове, матрици за произ-
водството им и други носители
Уведомление за внасяне или изнасяне на
суровини
Чл. 41. (1) Лице, осъществило внасяне или
изнасяне на суровини за производство на оп-
тични дискове, подава уведомление в Минис-
терството на икономиката и енергетиката, ко-
ето съдържа:
1. данни за лицето: име, адрес, единен граж-
дански номер—за физическо лице; наименова-
ние, седалище и адрес на управление, иденти-
фикационен код по регистър БУЛСТАТ, номер
на данъчната регистрация, лице, което предс-
тавлява вносителя или износителя съгласно
съдебна регистрация;
2. данни за лицето, за което са предназначе-
ни суровините: име/наименование и адрес;
3.  вид и количество на внасяните или изна-
сяните суровини.
(2) Към уведомлението се прилагат копия от:
1. външнотърговски договор или фактура;
2. митническа декларация.
(3) Уведомлението по ал. 1 се подава в 7-
дневен срок от митническото оформяне на су-
ровините.
Уведомление за внасяне или изнасяне на
оборудване
Чл. 42. (1) Лице, осъществило внасяне или
изнасяне на оборудване за производство на
оптични дискове, матрици за тяхното производ-
ство или на други носители, подава уведомле-
ние в Министерството на икономиката и енер-
гетиката, което съдържа:
1. данни за лицето: име, адрес, единен граж-
дански номер—за физическо лице; наименова-
ние, седалище и адрес на управление, иденти-
фикационен код по регистър БУЛСТАТ, номер
на данъчната регистрация, лице, което предс-
тавлява вносителя или износителя съгласно
съдебна регистрация;
2. данни за лицето, за което е предназначено
оборудването: име/наименование и адрес;
3.  вид и количество на внасяното или изна-
сяното оборудване, данни за производителя,
марката, модела и фабричния номер за всяка
машина, съоръжение или апарат, както и дан-
ни за производствения капацитет.
(2) Към уведомлението се прилагат копия
от:
1. външнотърговски договор или фактура;
2. митническа декларация.
(3) Уведомлението по ал. 1 се подава в 7-дне-
вен срок от митническото оформяне на оборуд-
ването.
Регистър на уведомленията
Чл. 43. В Министерството на икономиката и
енергетиката се води регистър, в който се впис-
ват уведомленията по чл. 41 и 42, данни за уве-
домителя и за лицето, за което са предназначе-
ни внасяните или изнасяните суровини или обо-
рудване, както и данни за вида на суровините,
съответно за вида на оборудването.
Г л а в а  ч е т в ъ р т а
КОНТРОЛ
Лица, които подлежат на контрол
Чл. 44. (1) Всяко лице, което извършва сдел-
ки или дейности, за които се изисква лиценз,
регистрация, удостоверяване или уведомяване
по този закон, подлежи на административен
контрол.
(2) Лицата по ал. 1 са длъжни да осигуряват
достъп на контролните органи до служебните,
производствените и складовите помещения,
където осъществяват дейността си, както и до
водената документация.
Контролни органи
Чл. 45. (1) Контрол по този закон се осъщес-
твява от:
1. длъжностни лица, определени от минис-
търа на икономиката и енергетиката—за дей-
ностите по глава трета;
2. длъжностни лица, определени от министъ-
ра на културата—за дейностите по глава втора.
(2) Длъжностните лица по ал. 1 осъществя-
ват контрола със съдействието на органите на
Министерството на вътрешните работи.